

**GRADSKO VIJEĆE**

KLASA: 302-02/17-01/01

URBROJ:2186/18-02/1-19-5

Ludbreg, 06.prosinca 2019.god.

* PRIJEDLOG PROGRAMA -

Na temelju članka 11. stavka 2. Zakona o poticanju razvoja malog gospodarstva („Narodne novine“ broj 29/02., 63/07.,53/12., 56/13. i 121/16.) te članka 33. Statuta Grada Ludbrega („Službeni vjesnik Varaždinske županije" br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19), Gradsko vijeće Grada Ludbrega na 17. sjednici održanoj dana 06.12.2019*.* godine **d o n o s i,**

**IZMJENE I DOPUNE**

**PROGRAMA MJERA POTICANJA RAZVOJA**

**PODUZETNIŠTVA NA PODRUČJU GRADA LUDBREGA**

**ZA RAZDOBLJE 2018.-2020. GODINE**

Članak. 1

U Programu mjera poticanja razvoja poduzetništva na području grada Ludbrega za razdoblje 2018.-2020. godine (Službeni vjesnik Varaždinske županije br. 12/18), u članku 7., stavku 1., u Provedbi Mjere 1.1. Tablice, iza riječi „prebivalište“ dodaju se riječi „**ili boravištem“**

|  |  |
| --- | --- |
| **Mjera 1.1.** | **Kupnja zemljišta u Poduzetničkoj zoni Ludbreg po povlaštenoj cijeni zemljišta (bez infrastrukture)** |
| **Provedba** | 1. Investitor se oslobađa plaćanja kupoprodajne cijene zemljišta razmjerno broju novozaposlenih djelatnika s prebivalištem ili boravištem na području Grada prema slijedećem kriteriju:  * 10% kupoprodajne cijene za 3-5 novozaposlenih radnika * 20% kupoprodajne cijene za 6-10 novozaposlenih radnika * 30% kupoprodajne cijene za 11-15 novozaposlenih radnika * 40% kupoprodajne cijene za 16-20 novozaposlenih radnika * 50% kupoprodajne cijene za 21 i više novozaposlenih radnika |

U ostalom dijelu članak 7. ostaje neizmijenjen.

Članak 2.

U drugim neizmijenjenim dijelovima Programa potpora mjera poticanja razvoja poduzetništva na području Grada Ludbrega za razdoblje 2018.-2020. godine ostaje u cijelosti na snazi.

Članak 3.

Ove Izmjene i dopune ovog Programa objavit će se u „Službenom vjesniku Varaždinske županije“ te stupaju na snagu osmog dana od dana objave.

Predsjednik Gradskog vijeća:

Antun Šimić

**O b r a z l o ž e nj e**

Temeljem podataka nadležnog Hrvatskog zavoda za zapošljavanje, Ispostava Ludbreg, u proteklom je razdoblju evidentiran pad broja nezaposlenih s prebivalištem na području Grada Ludbrega.

Kako bi se i dalje omogućilo potencijalnim investitorima korištenje poticajne mjere kupnje zemljišta po povlaštenoj kupoprodajnoj cijeni temeljem zapošljavanja određenog broja radnika, ovom se dopunom predvidjelo priznavanje povlastice i za zapošljavanje radnika s adresom boravišta na području Grada Ludbrega, s obzirom da je zbog situacije na tržištu rada postalo teže naći kompetentnu radnu snagu s isključivo prebivalištem na području Grada Ludbrega.